CELEX: C2006/086/02
Language: et
Date: 2006-04-08 00:00:00
Title: Euroopa Kohtu (kolmas koda)  27. oktoobri 2005.  aasta otsus kohtuasjas C-234/03 (Audiencia Nacional'i (Hispaania) esitatud eelotsusetaotlus): Contse SA, jt versus Instituto Nacional de Gestión Sanitaria (Ingesa), varasema nimetusega Nacional de la Salud (Insalud) (Asutamisvabadus — Teenuste osutamise vabadus — Direktiiv 92/50/EMÜ — Riiklikud teenuslepingud — Mittediskrimineerimise põhimõte — Hingamisteraapia sanitaarteenuste osutamine patsiendi elukohas — Vastuvõtutingimus — Hindamiskriteeriumid)

8.4.2006   
            
            
               ET
            
            
               Euroopa Liidu Teataja
            
            
               C 86/1
            
         
      EUROOPA KOHTU
   
   (kolmas koda)
   27. oktoobri 2005. aasta otsus
   kohtuasjas C-234/03 (Audiencia Nacional'i (Hispaania) esitatud eelotsusetaotlus): Contse SA, jt versus Instituto Nacional de Gestión Sanitaria (Ingesa), varasema nimetusega Nacional de la Salud (Insalud) (1)
   
   (Asutamisvabadus - Teenuste osutamise vabadus - Direktiiv 92/50/EMÜ - Riiklikud teenuslepingud - Mittediskrimineerimise põhimõte - Hingamisteraapia sanitaarteenuste osutamine patsiendi elukohas - Vastuvõtutingimus - Hindamiskriteeriumid)
   (2006/C 86/02)
   Kohtumenetluse keel: hispaania
   Kohtuasjas C-234/03: Contse SA, Vivisol Srl, Oxigen Salud SA v. Instituto Nacional de Gestión Sanitaria (Ingesa), varasema nimetusega Nacional de la Salud (Insalud), juures viibisid: Air Liquide Medicinal SL, Sociedad Española de Carburos Metálicos SA, mille esemeks on EÜ artikli 234 alusel Audiencia Nacional'i (Hispaania) 16. aprilli 2003. aasta otsusega esitatud eelotsusetaotlus, mis saabus Euroopa Kohtusse 2. juunil 2003, tegi Euroopa Kohus (kolmas koda), koosseisus: koja esimees A. Rosas (ettekandja), kohtunikud J. Malenovský, J.-P. Puissochet, S. von Bahr ja U. Lõhmus, kohtujurist: C. Stix-Hackl, kohtusekretär: vanemametnik M. Ferreira, 27. oktoobril 2005 otsuse, mille resolutiivosa on järgmine:
   EÜ artikliga 49 on vastuolus see, kui tellija näeb patsiendi elukohas osutatavate hingamisteraapia sanitaarteenuste ja muude hingamisabi tehnikate osas väljakuulutatud avaliku hanke standardtingimustes ette esiteks vastuvõtutingimuse, mille kohaselt hankelepingu pakkujal peab pakkumise tegemise ajal olema üldsusele avatud büroo selle provintsis pealinnas, kus teenust osutama hakatakse, ning teiseks pakkumiste hindamiskriteeriumid, mille puhul võetakse lisapunktide andmisega arvesse seda, kas pakkujale kuuluvad pakkumise tegemise ajal hapniku tootmis-, konditsioneerimis- ja pakendamisettevõtted, mis asuvad vähem kui 1 000 km kaugusel sellest provintsist, või üldsusele avatud bürood tema poolt kindlaksmääratud asukohtades, ning kes eelistab mitmetele pakkumistele antud võrdse arvu punktide korral ettevõtjat, kes on varem kõnealust teenust osutanud, osas, milles neid elemente kohaldatakse diskrimineerivalt, nende kasutamine ei ole õigustatud ülekaaluka avaliku huviga, need ei ole vajalikud taotletava eesmärgi täitmiseks või lähevad kaugemale sellest, mis on selle eesmärgi täitmiseks vajalik, ning selle kontrollimise kohustus lasub siseriiklikul kohtul.
   
      (1)  ELT C 184, 2.8.2003.